kardosdrur/scandi-wiki huggingface dataset:
Glud & Marstrand

Glud & Marstrand A/S er en dansk metalvarefabrik. Selskabet er i dag en del af den mexikanske koncern Envases Universales de México. Glud & Marstrand A/S omsatte i 2006 for knap 1,7 mia. kr. og beskæftigede 1.063 ansatte.

Historie 
Glud & Marstrand blev grundlagt i København den 4. august 1879 af blikkenslager Poul Glud (1850-1924) og isenkræmmer Troels Marstrand (1854-1929) som Glud & Marstrands Fabriker. Allerede i 1895 blev selskabet omdannet til et aktieselskab. I 1932 overtog firmaet konkurrenten Carl Lunds Fabriker.

Selskabet fremstillede et stort sortiment af brugsgenstande i metal, bl.a. spande, kasseroller, petroleumslamper, kogeapparater, og kakkelovnsplader. I 1880'erne blev sortimentet udvidet med bliklegetøj. Blandt de tidlige produkter er de emaljerede køkkentøj med GM-mærket populære i eftertiden – særligt kaffekanden Madam Blå. Markedet for metalemballage voksede i 1950'erne, og Glud & Marstrand indledte et samarbejde med American Can Company. Glud & Marstrand producerede i disse år bl.a. dåser til en af Danmarks største eksportsuccesser – skinke.

KOPA/BOPA gennemførte i 1943 adskillige sabotageaktioner mod fabrikken på Rentemestervej.

Vanskelige år 
Glud & Marstrand blev i 1978 overtaget af Burmeister & Wain og indgik året efter i en omdiskuteret fusion med selskabet. Kort efter gik selskabet konkurs. Glud & Marstrand blev i 1981 genetableret af investeringsselskabet Kirkbi, der også står bag LEGO. I årene efter fulgte opkøb af flere konkurrenter i Danmark; Hüttel Emballage i Hedensted, PLM Haustrup i Odense og PLM Lysekil i Sverige blev Glud & Marstrand Skandinaviens største leverandør af metalemballage. I 2003 købte Glud & Marstrand Skanem med afdelinger i Skive og Hjallerup. I 2005 blev Glud & Marstrand opkøbt af den hollandske kapitalfond ABN AMRO Capital, der siden overdrog selskabet til det mexikanske selskab Envases Universales de México, S.A.P.I. de C.V.

I dag 
I dag producerer Glud & Marstrand emballage til bl.a. kød, mejeriprodukter, fisk, grønt, konfekture, småkager, øl, tobak og skocreme og eksporterer til 30 lande. Virksomhedens danske hovedkontor er placeret i Løsning.

Referencer

Eksterne henvisninger 
 Glud & Marstrands hjemmeside

Etableret i 1879
Tidligere virksomheder i København
Metalvirksomheder i Danmark
Equinox Fitness

Equinox Fitness var en dansk kæde, der bestod af 16 fitnesscentre (2008). Kæden havde i alt 30.000 medlemmer og var Danmarks tredjestørste, kun overgået af Fitness dk og Fitness World.

Equinox Fitness var ejet af Threk Holding Denmark A/S, der igen var ejet af en række investorer i Island. De 14 af Equinox' centre var beliggende i Jylland. De to andre lå i Odense og Valby ved København. Centret i Valby var på 7.000 kvm. og er Skandinaviens største.

Equinox blev 1. oktober 2009 overtaget af Fitness World.

Referencer 

Fitnesskæder i Danmark
Ophørt i 2009
PureGym

PureGym (indtil  Fitness World A/S) er en dansk fitnesskæde, der består af 171 fitnesscentre over hele landet, som i alt har mere end 470.000 medlemmer. Dermed er kæden Danmarks største og ottendestørst i Europa.

I 2016 omsatte kæden for over 1 milliard kroner og beskæftigede over 3.500 ansatte. Hovedkvarteret ligger i Valby.

I efteråret 2022 blev kæden solgt til den britiske fitnesskæde PureGym, og skiftede i maj 2023 officielt navn.

Historie 
Fitness World er stiftet og stadig ejet af Henrik og Sophie Bensimon Rossing. Kæden åbnede sit første center i 2005 på Gasværksvej i København, og har siden åbnet (eller overtaget) centre i hele landet. Den største koncentration af Fitness World-centre er i København, hvor omkring en femtedel af centrene ligger, efterfulgt af Aarhus, Aalborg og Odense.

Fitness World erklærede fra starten priskrig mod de markant dyrere konkurrenter som eksempelvis fitness dk ved at tilbyde medlemskab til 199,- kroner om måneden - og det vel at mærke uden bindingsperiode. Det fik i 2008 andre fitnesscentre til at fjerne bindingerne på deres medlemskaber. Ved indgangen til 2009 hævede Fitness World priserne og forlod dermed lavprissegmentet. Desuden er kædens gebyrer hævet betragteligt de seneste år, eksempelvis gebyret for at udeblive fra et hold.

Størstedelen af Fitness Worlds centre er åbnet som følge af organisk vækst, mens en række centre er kommet til som følge af opkøb af selvstændige centre samt opkøb af konkurrerende fitnesskæder. 

Således købte Fitness World i 2008 Sportsclub-kæden, der omfattede seks centre i Storkøbenhavn og Nordsjælland. I september 2009 blev Equinox Fitness også opkøbt, hvilket dermed gjorde Fitness World til Danmarks største fitnesskæde foran Fitness dk og efterfølgende har Fitness World også overtaget aktiviteterne i den sjællandske fitnesskæde, Enjoy Fitness. Endelig købte Fitness World konkurrenten Fitness One i december 2011. Med virkning fra januar 2013 overtager Fitness World de seks centre i SATS-kæden, der dermed trækker sig fra det danske marked. Den 19. december 2014 annoncerede Fitness World, at man havde opkøbt lavpriskonkurrenten Fresh Fitness med virkning fra januar 2015 . Det udvider antallet af centre til 150 ved indgangen til 2015.

I januar 2015 offentliggjorde Fitness World, at fitnesskæden havde købt den polske kæde Condizione, der havde fire centre og et på vej. Condizione ligger i det sydvestlige Polen op mod Tjekkiet.

Organisation 
Fitness Worlds centre er hver især ledet af en centerleder og en souschef. Dertil kommer yderligere personale til kundebetjening og rengøring.

Den største gruppe af ansatte er uddannede fitnessinstruktører, der underviser i forskellige discipliner. Fitness World tilbyder også egne uddannelser.

Selskabets administrerende direktør er Morten Nørdum Bentzen.

Referencer

Eksterne henvisninger 
 

Danske virksomheder etableret i 2005
Fitnesskæder i Danmark
Aalborg-modellen

Aalborg-modellen er den model, Aalborg Universitet anvender, og som bygger på problembaseret læring og gruppearbejde.

I 2007 udpegede UNESCO AAU formandsskabet for Problem Based Learning in Engineering Education. Valget faldt på AAU på grund af de mange års erfaringer med projektarbejde og problembaseret læring.

Her skal man blandt andet etablere et globalt netværk for forskere, udviklere og undervisere samt præsentere og fremme modellen globalt.

   

Aalborg Universitet
Sanne Brüel

Sanne Brüel (født 12. april 1952 i København, død 17. juni 2011 i Odense) var en dansk skuespiller, komponist og sanger, der bl.a. blev kendt fra DR's julekalender Jullerup Færgeby, hvor hun lagde stemme til figuren Kaja. 

Sanne Brüel var tvillingesøster til Rebecca Brüel, som hun sang sammen med i Jomfru Ane Band. Hun var mor til sangerinden Kaya Brüel og datter af sangerinde og skuespiller Birgit Brüel og jazzmusiker og arkitekt Max Brüel. Udover Rebecca havde Sanne halvsøsteren Michaela og stedsøsteren Puk.

Referencer

Eksterne henvisninger 
 
 

Sangere fra Danmark
Skuespillere fra Danmark
Rockmusikere fra Danmark
Personer døde af kræft
Kaya

Kaya er en by i det centrale Burkina Faso, beliggende cirka 100 kilometer nordøst for hovedstaden Ouagadougou. Byen har et befolkningstal (pr. 2007) på cirka 39.000. 

Byer i Burkina Faso
Perifert venekateter

Et perifert venekateter, i fagsproget ofte kaldet et venflon eller blot ved forkortelsen PVK, populært kaldet et drop, er et tyndt plastikkateter, der lægges ind i en vene på en patient, for derigennem at lette administration af medicin eller væske. Et PVK lægges typisk en vene enten på håndryggen eller i albuebøjningen, da venerne her oftest ligger tæt under huden og er tydeligere at se; dette vil dels gøre det lettere at lægge katetret rigtigt, dels mindske ubehaget for patienten. 

PVK anvendes oftest på sygehuse eller tilsvarende klinikker, hvor patienter kan have behov for intravenøs behandling gennem dage eller endog uger. Det er almindeligvis læger eller erfarne sygeplejersker, der anlægger et PVK, omend særligt uddannede social- og sundhedsassistenter også kan varetage opgaven visse steder. 

Anlæggelse af venflon i håndryggen er normalt at foretrække, da erfaring viser at utilsigtede fjernelse er mindre, end ved anlæggelse i albuebøjningen. Ved svært tilgængelige vener vil det ofte være nemmere at anlægge PVK i albuebøjningen.

PVK fås i forskellige størrelser. For at kende forskel er proppen på injektionsporten indfarvet i forskellige farver, af hvilke de mest almindeligt anvendte er:

Noter:

Fordelen ved et PVK er primært, at man har adgang til kontinuerlig indgift af medicin eller væske, ligesom man med et enkelt stik har mulighed for at administrere intravenøs medicin adskillige gange. Et PVK kan ligge i samme vene i op til 3 døgn, inden det bør skiftes; anlæggelse af et PVK medfører altid en øget infektionsrisiko, da hudens naturlige barriere for infektioner bliver brudt ved indstiksstedet. Skiftes et PVK inden for 72 timer af anlæggelse er infektionsrisikoen dog minimal. At skifte et PVK indebærer at plastikkatetret fjernes fra venen, så hullet i huden kan få lov at hele op, og at et nyt PVK anlægges i en anden vene.

Referencer 

Medicinsk udstyr
Saalach

Saalach er en flod, som løber i Østrig og Tyskland, og den er en biflod til Salzach (som er en biflod til Inn. Den har sit udspring på den sydøstlige side af bjerget Staffkogel i Kitzbühel Alperne. Den løber først østover gennem skicenteret i Saalbach-Hinterglemm før den drejer nordover ved Maishofen. Den følger så en bred dal til Saalfelden og bugter sig gennem den smalle dal mellem Leonganger og Loferer Steinberge, og fra Steinernes Meer til Lofer. Her går floden ind i en smal kløft, hvor der finder rafting sted, før den krydser grænsen til Bayern i Tyskland ved Melleck. Lige før den når Bad Reichenhall, løber den ud i Saalachsee, en opstemmet sø som er lavet til vandkraftproduktion. Saalach løber ud af bjergene efter Staufeneck og ind i et fladt skovområde kaldet Saalachau. Fra Piding og nordøstover løber floden 10 km langs grænsen til Østrig, før den løber ud i floden Salzach.

Eksterne kilder/henvisninger

Saalacherlebniswelt

Floder i Bayern
Floder i Østrig
Kitzbühel-alperne

Kitzbühel-alperne er en del af bjergkæden Alperne, der ligger rundt om Kitzbühel i Østrig, og strækker sig fra Zillertal i vest til Salzachtal og Zell am See i øst. De grænser til Gerlospass og øvre Salzachtal i syd, Inntal op til Wörgl i nord, og til Sölland, St. Johann i Tyrol, Fieberbrunn, og til Griessenpas og Leogang i øst.

Bjergene er ideelle for alpint landbrug, bjergture og skisport. De højeste bjergtoppe ligger i det sydvestlige hjørne, og Kreuzjoch strækker sig op i 2.558 meters højde.

Midt i bjergkæden ligger det kendte skicenter i Kitzbühel der er udgangspunkt for for den årlige worldcupkonkurrence i styrtløb på ski, på Hahnenkamm.

Bjergkæder i Alperne
Bjerge i Østrig
Belgien Rundt

Belgien Rundt er et firedages etapeløb indenfor landevejscykling som årligt bliver afholdt i Belgien.

Løbet blev afholdt hvert år i perioden 1908 til 1981, kun afbrudt af de to verdenskrige. Mellem 1982 og 1990 blev løbet kun afholdt enkelte år, og fra 1991 til 2001 blev der ikke afholdt noget løb i det hele taget. Fra 2002 er Belgien Rundt igen blevet et årligt arrangement på cykelkalenderen.

Da UCI ProTour blev indført i 2005 lå det an til at løbet skulle slås sammen med ENECO Tour. Dette skete imidlertid ikke. Løbet er fra 2020 en del af UCI ProSeries som et 2.Pro-løb.

Vindere af Belgien Rundt 

12 ryttere har vundet Belgien Rundt mere end én gang. Tony Martin er den rytter der har vundet flest gange, med i alt 3 sejre.

Mestvindende ryttere

Alle vindere

Eksterne henvisninger 
Officielle hjemmeside 

 
Etableret i 1908
Sean Yates

Sean Yates (født 18. maj 1960 i Ewell, Surrey, England)  er en tidligere engelsk professionel cykelrytter og sportsdirektør.

Yates blev professionel i 1982 for cykelholdet Peugeot. I 1988 cyklede han for holdet Fagor, før han i 1989 signerede for 7-Eleven (senere Motorola). I 1996 stoppede han som aktiv cykelrytter. Han blev sportsdirektør for Discovery Channel Pro Cycling Team i 2005, og er fra 2008 på Astana.

Eksterne henvisninger 
 Hjemmeside 

Mandlige cykelryttere fra England
Odile Defraye

Odile Defraye (14. juli 1888 – 21. august 1965) var en belgisk landevejscykelrytter. Han vandt tre etaper og Tour de France sammenlagt i 1912, som var den sidste gang man afgjorde sammenlagtsejren med et pointsystem og ikke total tid.

I 1913 var han nær ved at vinde Tour de France en gang til, og ledede løbet fra etape to til fem, men måtte til slut give tabt for Philippe Thys. Defraye deltog i seks udgaver af Tour de France mellem 1909 og 1924.

Han vandt også Belgien Rundt i 1912, og klassikeren Milan-Sanremo i 1913.

Sejre 

1908
 Flandern Rundt (amatørudgave) – vinder
1910
 Flandernmesterskabet – vinder
1911
  Nationalt mesterskab i landevejscykling – vinder
1912
  Tour de France – vinder
 3 etapesejre (etape 2, 7 og 9)
 Belgien Rundt – vinder
 4 etapesejre (etape 2, 3, 6 og 7)
1913
 Milano-Sanremo – vinder
1921
 Belgien Rundt – 1 etapesejr (etape 6)

Referencer

Eksterne henvisninger 

 

Tour de France-vindere
Mandlige cykelryttere fra Belgien
Grossist

En grossist (eller  grosserer) er en person eller virksomhed der handler "en gros", dvs. handler med store mængder varer, modsat en købmand der handler med små mængder varer.
Grossister fungerer som bindeled/distributør mellem et antal producenter og et antal aftagere, eksempelvis købmænd. Grossister var tidligere en magtfuld gruppe i samfundet, men grossistfunktionen er i dag i høj grad overtaget af store producentvirksomheder eller store butikskæder.

Grosserer-Societetet i København oprettedes i 1817, og organiserede samtlige københavnske grossister. I 1936 kostede medlemskab af Societetet 200 kr plus stempelafgift på 24 kr (hvilket er 8.000 kr i 2015). Grosserer-Societetets primære funktioner var at føre tilsyn med Børsen i København, som Societetet købte i 1857 af staten, at yde kommerciel-juridisk rådgivning, samt daglig fastsættelse af valutakurser. Societetet deltog også ved valg af medlemmer til Sø- og Handelsretten.

Stillingsbetegnelser
 
Engroshandel
Georges Speicher

Georges Speicher (8. juni 1907 – 24. januar 1978) var en fransk landevejscykelrytter som vandt Tour de France 1933 med tre etapesejre, og VM i landevejscykling samme år.

Eksterne henvisninger 

 

Mandlige cykelryttere fra Frankrig
Tour de France-vindere
Verdensmestre i landevejsløb
Romain Maes

Romain Maes (10. august 1912 i Zerkegem – 22. februar 1983 i Groot-Bijgaarden) var en belgisk cykelrytter som vandt Tour de France 1935.

Eksterne henvisninger 

 

Mandlige cykelryttere fra Belgien
Tour de France-vindere
Traun i Bayern

Traun er en flod i Oberbayern i Tyskland og en biflod til Alz med en længde på 45 km.

Den har sit udspring ved Siegsdorf hvor kildefloderne Weiße Traun i Ruhpolding og Rote Traun i Inzell løber sammen. Begge disse har kilder i Cheimgauer Alperne. Ved Altenmarkt munder den ud  i Alz, som er en biflod til Inn.

Floder i Bayern
Coquille

Coquille (engelsk: [koʊˈkiːl]) er en amerikansk by og administrativt centrum for det amerikanske county Coos County i staten Oregon. I 2007 havde byen et indbyggertal på .

Ekstern henvisning
Coquilles hjemmeside (engelsk)

Byer i Oregon
Superligaen 1995-96

Superligaen 1995-96 var den 6. sæson siden oprettelsen af ligaen. Den blev administreret af DBU og fandt sted fra den 30. juli 1995 til den 27. maj 1996. Sæsonen var den første hvor rettighederne til liganavnet var solgt til en sponsor. Navnet på Superligaen denne sæson var derfor Coca Cola-ligaen

Brøndby IF vandt mesterskabet og fik adgang til kvalifikationen til UEFA Champions League, og AGF og OB på anden- og tredjepladsen kom i kvalifikation til UEFA Cuppen. Lyngby FC, AaB og Silkeborg IF på henholdsvis fjerde-, femte- og sjettepladsen kvalificerede sig til UEFA Intertoto Cup. Ikast FS og Næstved IF rykkede med de to laveste placeringer ned i 1. division.

Forud for denne turnering dikterede UEFA, at der skulle spilles med 3 point for en sejr i alle europæiske ligaer. Havde man spillet med 2 point for en sejr, hvilket DBU var indstillet på, var mesterskabet havnet hos AGF.

 Stillingen 

 Resultater 

 Topscorere 

 Eksterne henvisninger 
 Slutstillingerne 1995/96 fra danskfodbold.com – DBUs Officielle Statistikere
 Peders Fodboldstatistik 
 Dansk Fodbolds Historie på Totalbold.dk''

1995-96
Fodbold i 1995
Fodbold i 1996
Eugene

Eugene er en amerikansk by og administrativt centrum for det amerikanske county Lane County, i staten Oregon. I 2010 havde byen et indbyggertal på 156.185.

Ekstern henvisning 

 Eugenes hjemmeside (engelsk) 

Byer i Oregon
Henrik Jansøn Samuel

Henrik Jansøn Samuel (1719 i Vesterborg på Falster – 1747) var en dansk videnskabsmand.

Henrik Jansøn Samuel blev student fra Nykøbing Katedralskole. Som studerende ved Københavns universitet og alumne på Valkendorfs Kollegium, skrev han i 1747 en disputats om Falsters geografi, eller rettere om de fejl, som udenlandske geografer angivelig havde begået i deres beskrivelser af Lolland og Falster.

På den tid fandtes der ikke mange dansk fremstillede kort, og det er især hollandske geografer, Samuel kritiserer.

Reference 
Henrik Jansøn Samuel: Om de fejl udenlandske geografer har begået i Falsters og Lollands geografi
Oversat fra latin og kommenteret af Lone Christensen. Latin/dansk paralleltekst med kommentarer og gloser (40 sider). 

Topografer fra Danmark
Danskere i 1700-tallet
Personer fra Falster
Alumni fra Københavns Universitet
Roger Lapébie

Roger Lapébie (16. januar 1911 – 12. oktober 1996) var en fransk cykelrytter som vandt Tour de France 1937.

Eksterne henvisninger 

 

Mandlige cykelryttere fra Frankrig
Tour de France-vindere
Personer fra Bayonne
Chiemsee

Chiemsee er en sø i Bayern i Tyskland der ligger mellem byerne Rosenheim og Salzburg. Chiemsee får vand fra Tiroler Achen og Prien, og vandet løber videre ud i Alz. Chiemsee er delt ind i en større, nordlig del i nordøst, kaldet Weitsee og Inselsee i sydvest.

Området rundt om Chiemsee, der ha en kystlængde på ca. 64 km., kaldes  Chiemgau og er et kendt ferieområde.

Herrenchiemsee, Frauenchiemsee og «Krautinsel» 

De to største øer i Chiemsee er Herrenchiemsee (den største) og Frauenchiemsee, også kaldet Herreninsel og Fraueninsel. En tredje og mindre ø hedder Krautinsel, og den er ikke beboet.
 På Herrenchiemsee er der blandt andet et  slot bygget  af Kong Ludwig 2. af Bayern i 1878, som også hedder Herrenchiemsee. Dette slot blev aldrig gjort færdig, og det var meningen at  det skulle være en kopi af Versailles i Frankrig. Mange af de mere interessante rum i slottet er åben for turister, og slottet og området rundt er åben hele sommeren. 
 Frauenchiemsee er den mindre af de to største øer og huser et benediktinernonnekloster (bygget i 782) og en lille landsby. Nonnerne laver en likør de kalder Klosterlikør.

Udover de største øer er der tre småøer: 
 Schalch vest for Frauenchiemsee
 To holme uden navn som ligger 54 og 80 meter syd for Krautinsel med et areal på 30 m² hver.

Henvisninger 

Søer i Tyskland
Bayerns geografi
Kaiserschmarrn

Kaiserschmarrn er en kendt østrigsk og sydtysk dessert, der tilberedes af pandekagedej.

Dejen tilberedes af mel, mælk, æg og lidt sukker og salt og steges på panden i smør ved middel varme indtil undersiden er fast. Dejen deles i mindre stykker og vendes flere gange, indtil den er færdigbagt. Den drysses med flormelis og serveres ofte med sveskekompot, men der kan også anvendes kompot eller marmelader af f.eks. æble, abrikos eller kirsebær. Der findes mange varianter af kaiserschmarrn og visse former skyldes regionale traditioner. I nogle varianter tilsættes rosiner eller mandler.

Første led af ordet betyder kejser (Kaiser) og andet led (Schmarrn) er et tysk-østrigsk dialektisk ord, der vanskeligt lader sig oversætte. Ordet stammer sandsynligvis fra det tyske ord Schmer, der referer til fedt omkring maven. Begrebet Schmarrn anvendes i Sydtyskland og Østrig om pandekagekagedej, der under tilberedningen rives fra hinanden i mindre stykker.

Der findes i Østrig mange legender om fremkomsten af kaiserschmarrn, hvor de fleste forbinder desserten med kejser Franz Joseph I.

Noter 

Mad fra Østrig
Desserter
Franz Grillparzer

Franz Grillparzer (født 15. januar 1791 i Wien, død 21. januar 1872) var en østrigsk forfatter og dramatiker.

Grillparzer var søn af en advokat og studerede selv jura i Wien 1807-1811. Han arbejdede som informator og hovedbibliotekar og blev i 1812 arkivdirektør.

Han var en af 1800-tallets store dramatikere. Hans udgangspunkt var gerne det klassiske eller nationalhistoriske. Foruden dramaer skrev han også noveller og epigrammer.

Referencer

Eksterne henvisninger 
 

Novelleforfattere fra Østrig
Dramatikere fra Østrig
Personer fra Wien
Østrigere i 1800-tallet
Medford (Oregon)

Medford er en amerikansk by og administrativt centrum for det amerikanske county Jackson County, i staten Oregon. I 2006 havde byen et indbyggertal på .

Ekstern henvisning 
 Medfords hjemmeside (engelsk) 

Byer i Oregon
Santa Cruz (Californien)

Santa Cruz er en amerikansk by og administrativt centrum i det amerikanske county Santa Cruz County, i staten Californien. I 2000 havde byen et indbyggertal på .

Ekstern henvisning 

 Santa Cruz hjemmeside (engelsk) 

Byer i Californien
Gerrit Glomser

Gerrit Glomser (født 1. april 1975 i Salzburg) er en østrigsk professionel cykelrytter. Han blev professionel i 1998.

Resultater 

 Tour of Austria
 2 etaper & GC (2003)
 1 etaper& GC (2002)
 1 etape (2000-2004-2007)
 Tour de Suisse - ottendeplads (2007)
 National Cyclo-Cross Championship (2000)
 andenplads (2003)
 tredjeplads (2006)
 National Road Championship (2005)
 andenplads (2001)
 tredjeplads (1995)
 World U23 Road Championship - tredjeplads (1997)
 European U23 Road Championship - tredjeplads (1997)

Referencer

Eksterne henvisninger 

Mandlige cykelryttere fra Østrig
Personer fra Salzburg
White & Nerdy

"White & Nerdy" er den anden single fra "Weird Al" Yankovics album Straight Outta Lynwood, udgivet 12. september 2006. Sangen er en parodi af Chamillionaires og Krayzie Bones Ridin' og omhandler en hvid nørd, der "ikke kan hænge ud med gangsterne" og henviser til nørdede interesser, som at samle på tegneserier, spille Dungeons & Dragons og redigere Wikipedia, til "hvide" ting, som at drikke te, se Happy Days og spille badminton.

Chamillionaire lægger "White & Nerdy" på sin officielle MySpace-side og siger, at han nyder parodien. I et interview siger han: "Han rapper faktisk rigtig godt, det er sygt ... jeg vidste ikke han kunne rappe sådan."

Referencer

Eksterne henvisninger 
 s Vevo-kanal

Sange fra 2006
Sange af "Weird Al" Yankovic
Gerhard Zadrobilek

Gerhard Zadrobilek (født 23. juni 1961 i Breitenfurt bei Wien) er en tidligere østrigsk professionel landevejscykelrytter.

Eksterne henvisninger 

 Officielle hjemmeside 
 

Mandlige cykelryttere fra Østrig
Personer fra Wien